CELEX: 32015R0210
Language: et
Date: 2015-02-10 00:00:00
Title: Komisjoni määrus (EL) 2015/210, 10. veebruar 2015 , millega muudetakse Euroopa Parlamendi ja nõukogu määruse (EÜ) nr 110/2008 (piiritusjookide määratlemise, kirjeldamise, esitlemise, märgistamise ja geograafiliste tähiste kaitse kohta) II ja III lisa

11.2.2015   
            
            
               ET
            
            
               Euroopa Liidu Teataja
            
            
               L 35/16
            
         KOMISJONI MÄÄRUS (EL) 2015/210,
   10. veebruar 2015,
   millega muudetakse Euroopa Parlamendi ja nõukogu määruse (EÜ) nr 110/2008 (piiritusjookide määratlemise, kirjeldamise, esitlemise, märgistamise ja geograafiliste tähiste kaitse kohta) II ja III lisa
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 15. jaanuari 2008. aasta määrust (EÜ) nr 110/2008 piiritusjookide määratlemise, kirjeldamise, esitlemise, märgistamise ja geograafiliste tähiste kaitse kohta, (1) eriti selle artiklit 26,
   ning arvestades järgmist:
   
               (1)
            
            
               Piiritusjook, mida Hispaanias traditsiooniliselt toodetakse põllumajandusliku päritoluga etüülalkoholis leotatud laukaploomidest (Prunus spinosa L.), on Hispaania tarbijate hulgas üldtuntud nimetuse all „Pacharán”. Kuna joogile Pacharán vastavat piiritusjoogi kategooriat ei ole ning selleks, et anda selget teavet muudele kui Hispaania tarbijatele ja võtta arvesse majanduse ja turu arengusuundi, tuleks uus kategooria nimetusega „laukaploomimaitseline piiritusjook ehk Pacharán” lisada määruse (EÜ) nr 110/2008 II lisasse. Selleks et tagada tarbijate ja tootjate majanduslike huvide kaitse, peaks uus kategooria hõlmama tehnilisi kirjeldusi, mis põhinevad olemasoleval kvaliteedil ja liidu turul kasutatavatel tootmisnäitajatel.
            
         
               (2)
            
            
               Võttes arvesse joogi Pacharán mainet, mida tarbijad varasemate tähelepanekute põhjal spontaanselt seostavad Hispaaniaga, tohib nimetust „Pacharán” kasutada üksnes siis, kui toode on toodetud Hispaanias. Kui toode on toodetud väljaspool Hispaaniat, tohib nimetust „Pacharán” kasutada ainult müüginimetuse „laukaploomimaitseline piiritusjook” täiendina ja koos tootjariigi nime märkimisega.
            
         
               (3)
            
            
               Määruse (EÜ) nr 110/2008 III lisas tootekategooria all „muud piiritusjoogid” registreeritud geograafiline tähis „Pacharán navarro”, tuleks üle kanda sama lisa kategooriasse „laukaploomimaitseline piiritusjook ehk Pacharán”.
            
         
               (4)
            
            
               Määrust (EÜ) nr 110/2008 tuleks seepärast vastavalt muuta.
            
         
               (5)
            
            
               Käesolevas määruses ette nähtud meetmed on kooskõlas piiritusjoogituru komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EÜ) nr 110/2008 II ja III lisa muudetakse järgmiselt.
   
               1)
            
            
               II lisas, punkti 37 „Sloe gin” järele lisatakse järgmine punkt 37a:
               
                           „37a
                        
                        
                           „Laukaploomimaitseline piiritusjook ehk Pacharán”
                           Laukaploomimaitseline piiritusjook ehk Pacharán on piiritusjook:
                           
                                       a)
                                    
                                    
                                       mis on valdavalt laukaploomi maitsega ja saadud põllumajandusliku päritoluga etüülalkoholis leotatud laukaploomidest (Prunus spinosa L.), millele võib olla lisatud aniisi looduslikku ekstrakti ja/või aniisi destillaati,
                                    
                                 
                                       b)
                                    
                                    
                                       mille minimaalne alkoholisisaldus on 25 mahuprotsenti,
                                    
                                 
                                       c)
                                    
                                    
                                       mille tootmisel on kasutatud vähemalt 125 grammi laukaploome lõpptoote liitri kohta,
                                    
                                 
                                       d)
                                    
                                    
                                       mille suhkrusisaldus väljendatuna invertsuhkrus on 80–250 grammi lõpptoote liitri kohta,
                                    
                                 
                                       e)
                                    
                                    
                                       mille organoleptilised omadused, värvus ja maitse on tingitud üksnes kasutatud puuviljast ja aniisist.
                                    
                                 Nimetust „Pacharán” võib kasutada müüginimetusena üksnes siis, kui toode on toodetud Hispaanias. Kui toode on valmistatud väljaspool Hispaaniat, võib nimetust „Pacharán” kasutada ainult müüginimetuse „laukaploomimaitseline piiritusjook” täiendina, tingimusel et järgnevad sõnad „toodetud …”, millele järgneb selle liikmesriigi või kolmanda riigi nimi, kus toode on toodetud.”
                        
                     
         
               2)
            
            
               III lisa muudetakse järgmiselt:
               
                           a)
                        
                        
                           tootekategooriast „Muud piiritusjoogid” jäetakse välja järgmised kanded:
                           
                                        
                                    
                                    
                                       
                                          „Pacharán navarro
                                       
                                    
                                    
                                       Hispaania
                                    
                                 
                                        
                                    
                                    
                                       
                                          Pacharán
                                       
                                    
                                    
                                       Hispaania”
                                    
                                 
                     
                           b)
                        
                        
                           34. tootekategooria järele lisatakse järgmine kanne:
                           
                                       
                                                   „37a.
                                                
                                                
                                                   Laukaploomimaitseline piiritusjook ehk Pacharán
                                                
                                             
                                    
                                       
                                          Pacharán navarro
                                       
                                    
                                    
                                       Hispaania”
                                    
                                 
                     
         Artikkel 2
   Käesolev määrus jõustub kolmandal päeval pärast selle avaldamist Euroopa Liidu Teatajas.
   Kategooriale „laukaploomimaitseline piiritusjook ehk Pacharán” vastavaid piiritusjooke, mis on märgistatud kooskõlas määrusega (EÜ) nr 110/2008, võib jätkuvalt turule viia kuni varude ammendumiseni.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 10. veebruar 2015
      
         
            Komisjoni nimel
         
         
            president
         
         Jean-Claude JUNCKER
      
   
   
      (1)  ELT L 39, 13.2.2008, lk 16.